Rozhodnutie Rady
zo 17. februára 1997
o uzatvorení dodatkového protokolu o veterinárnych záležitostiach k dohode vo forme výmeny listov medzi Európskym hospodárskym spoločenstvom a Andorským kniežatstvom
(97/345/ES)
RADA EURÓPSKEJ ÚNIE,
so zreteľom na Zmluvu o založení Európskeho spoločenstva, najmä na článok 113,
so zreteľom na návrh Komisie,
keďže by mal byť schválený protokol o veterinárnych záležitostiach doplňujúci dohodu vo forme výmeny listov medzi Európskym hospodárskym spoločenstvom a Andorským kniežatstvom, parafovaný 18. júna 1996,
PRIJALA TOTO ROZHODNUTIE:
Článok 1
Týmto sa v mene spoločenstva schvaľuje Protokol o veterinárnych záležitostiach doplňujúci dohodu vo forme výmeny listov medzi Európskym hospodárskym spoločenstvom a Andorským kniežatstvom.
Text protokolu je pripojený k tomuto rozhodnutiu.
Článok 2
Predseda Rady sa týmto oprávňuje určiť osoby splnomocnené na podpísanie protokolu.
Článok 3
Predseda Rady v mene spoločenstva predloží oznámenie, ktoré ustanovuje článok 4 uvedeného protokolu [1].
Článok 4
Komisia za pomoci predstaviteľov veterinárnych služieb členských štátov zastupuje spoločenstvo vo veterinárnej podskupine ustanovenej článkom 2 protokolu.
Pozíciu spoločenstva v Spoločnom výbore na odporúčania veterinárnej podskupiny stanoví Rada konajúca na základe kvalifikovanej väčšiny.
Článok 5
Toto rozhodnutie sa uverejní v Úradnom vestníku Európskych spoločenstiev.
V Bruseli 17. februára 1997